Ватикан көнбайыш илдәрен Сүриәгә хәрби һөжүмдән баш тартырға һәм, көрсөктән сығыу өсөн, тыныс юлды һайларға өгөтләй. Рим папаһы Франциск Петербургтағы “Ҙур егерме” саммитында ҡатнашыусыларға ҡанлы һуғышты булдырмауҙы һорап хат ебәрҙе. Ә Изге Престолдың сит ил эштәре министры Доминик Мамберти шаршамбы Ватиканда аккредитацияланған 70 илсене йыйҙы һәм Рим-католик сиркәүенең Сүриәгә һөжүм яһауға ҡырҡа ҡаршы булыуын белдерҙе.